
				A vint-i-cinc de desembre,

				fum, fum, fum.

				Ha nascut un minyonet

				ros i blanquet, ros i blanquet,

				fill de la verge Maria;

				n’és nat en una establia.

				Fum, fum, fum.

				Aquí dalt de la muntanya,

				fum, fum, fum.

				Si n’hi ha dos pastorets

				abrigadets, abrigadets

				amb la pell i la samarra,

				mengen ous i botifarra.

				Fum, fum, fum.

				Qui en dirà més gran mentida?

				fum, fum, fum.

				Ja en respon el majoral,

				el gran tabal, el gran tabal:

				“Jo en faré deu mil camades,

				amb un salt totes plegades”.

				Fum, fum, fum.

				Botifarres, les que pengen,

				fum, fum, fum.

				Bé sé prou qui les en trau,

				i a mi ja em plau, i a mi ja em plau.

				El vi dolç de la padrina

				jo me’l bec per medecina.

				A vint-i-cinc de desembre,

				fum, fum, fum.

				Com que és dia de Nadal,

				molt principal, molt principal,

				quan eixirem de matines

				farem bones escaldines.

				Fum fum fum.

				Déu mos do unes santes festes,

				fum, fum, fum.

				Faci fred, faci calor,

				serà el millor, serà el millor

				de Jesús fer-ne memòria

				perquè ens vulgui dalt la glòria.

				Fum, fum, fum.

				A Betlem me’n vull anar.

				Vols venir, tu, gallineta?

				A Betlem me’n vull anar.

				Vols venir, tu, rabadà?

				Un xiulet li vull comprar.

				Xiu, xiu, xiu!, en fa el xiulet.

				Xiribit, xiribet,

				“hala”, anem, au, au,

				a Betlem, si us plau!

				Un tabal li vull comprar.

				Tam, tam, tam!, fa el tabalet.

				Un pollet li vull comprar.

				Piu, piu, piu!, en fa el pollet.

				Un xaiet li vull comprar.

				Bè, bè, bè!, en fa el xaiet.

				Un bouet li vull comprar.

				Hu, hu, hu!, en fa el bouet.

				Un ocell li vull comprar.

				Tiu, tiu, tiu!, en fa l’ocell.

				Un gosset li vull comprar.

				Bub, bub, bub!, en fa el gosset.

				Un gatet li vull comprar.

				Mèu, mèu, mèu!, en fa el gatet.

				Un porquet li vull comprar.

				Rony, rony, rony!, en fa el porquet.

				Aclarida, beneïda,

				venturosa nit de Nadal.

				El món es perdia

				quan Jesús naixia.

				Alegrem-nos,

				i donem-nos tots les mans!

				Aclarida, beneïda,

				venturosa nit de Nadal.

				Pertot es sentien

				càntics d’alegria.

				Alegrem-nos,

				alegrem-nos, som germans!

